BEZPEČNOSTNÁ RADA SLOVENSKEJ REPUBLIKY

U Z N E S E N I E
BEZPEČNOSTNEJ RADY SLOVENSKEJ REPUBLIKY
č. 21
z 28. októbra 2003

k návrhu Zamerania kontrolnej činnosti Úradu vlády SR 
v oblasti bezpečnosti štátu na II. polrok 2003

Číslo materiálu:	ÚV-139/2003-KBR
Predkladateľ:	Štefan HUDEC – vedúci Úradu vlády SR

Bezpečnostná rada

I. súhlasí
	so zameraním kontrolnej činnosti Úradu vlády SR v oblasti bezpečnosti štátu na II. polrok 2003. 

II. odporúča
vedúcemu Úradu vlády SR

1.	zabezpečiť realizáciu kontrolných úloh, vyplývajúcich zo Zamerania kontrolnej činnosti Úradu vlády SR v oblasti bezpečnosti štátu na II. polrok 2003.

2.	v závislosti na závažnosti kontrolných zistení predložiť na rokovanie Bezpečnostnej rady SR správy o výsledkoch vykonaných kontrol. 

	Termín: podľa rozhodnutia vedúceho Úradu vlády SR

III. ukladá

1.	ministrovi vnútra

zabezpečiť v potrebnom rozsahu a v stanovených termínoch spoluprácu pri plnení kontrolnej úlohy, uvedenej v „Zameraní kontrolnej činnosti Úradu vlády SR v oblasti bezpečnosti štátu  na II. polrok 2003.“

	Termín:	na vyžiadanie Úradom vlády SR
	v súlade so zákonom č. 10/1996 Z. z.

2. 	vedúcemu Úradu vlády SR

predložiť na rokovanie Bezpečnostnej rady SR „Návrh kontrolnej činnosti Úradu vlády SR v oblasti bezpečnosti štátu na I. polrok 2004.“

	Termín:	do 5. novembra 2003

IV.  splnomocňuje

vedúceho Úradu vlády SR

v odôvodnených prípadoch vykonať operatívne zmeny v schválenom „Zameraní kontrolnej činnosti Úradu vlády SR v oblasti bezpečnosti štátu na II. polrok 2003.“

	Termín:	do 31. decembra 2003